**Xuquuqdaada iyo waajibaadka la xiriira magengelyada caalamiga ah**

Waxaa lagu siinaayaa warbixintaan ama informashankaan , maadaama lagu siiyey sharciga qaxootinimada ama ochrona uzupełniający (subsidiary

1. **Mabaadiida waxyaabaha sirta ah**

Madaxda ama hay’adaha waddanka aad ka soo jeedid ma helaayaan ama looma gudbin doono wax informashon ama waxbixin ah oo ku saabsan in aad heshey ama lagu siiyey sharciga qaxootinimada ama sharciga subsidaryga (ochrona uzupełniający)

1. **Kaarka degenaashada iyo baasaboorka geneva**

Si aad u heshid kaarka degenaanshaha, waa in aad u soo qorotaa codsi madaxa qaybta ajaanibka, kuna doo lifaaqdaa 3 masawir. Laga bilaabo maalinta kaarka lagu siiyo waqtigiisa dhicitaanka waa:

**.** 3 Sano, haddii lagu siiyey sharciga qaxootinimada

**.** 2 Sano , haddii lagu siiyey shrciga subsidaryga ah (ochrona uzupełniający)

Haddii lagu siiyey sharciga qaxootinimada , waxaad kaloo heleysaa dokumenti safar(baasaboor) sida ku cad heshiiska Geneva(Genewskidokument podróży;GDP), waqtigiisuna waa 2 sano laga bilaabo maalinta lagu siiyo. Si aad u heshid basaboorkaas waa in aad codsi soo qorataa. Dokumentigaan ama baasaboorkaan laguma siinaayo haddii lagu siiyey sharciga subsidaryga ah (ochrona uzupełniający).

Bixinta iyo bedelaadda kaarka degenaanshaha iyo baasaboorka Geneva waxaa ku shaqo leh madaxa qaybta aarimaga ajaaniibta. Mar kasta oo aad dooneysid in lagu siiyo dokumenti cusub ama in lagaa bedelo, waa in aad soo qorataa codsi soona raacisaa masawirro.

Haddii uu kaa dhaco waqtiga kaarkaada ama baasaboorka Geneva, si aad u hesho mid cusub , waa in aad soo qorataa codsi ah bedelaad ama in lagaa badelo..

Midda kale Baasaboorka Geneva waa in aad bedeshaa haddii:

**.** Aay isbedelaan waxyaabaha ama mowcidka ku qoran.

**.** Uu xumaado ama jeexmo tasoo aysan macquul aheyn ama aay dhibaato tahay in la ogaado waxa ku qoran .

**.** Aay jiraan dhibaato ah in la ogaado qofka iska leh ama wata.

Haddii uu kaa lumo kaarka degenaanshaha ama baasaboorka Geneva, waa in aad soo wargelisaa madaxa qaybta aarimaha ajaaniibta. Waxaad heysataa 3 maalmood. Markaas waxaa lagu siinaayaa dokumenty cusub. Haddii aad heshid dokumentigii kaa lumay, kaddib markii lagu siiyey dokumenti cusub, waa in aad sida ugu dhaqsiyaha badan u soo celisaa kii kaa lumey oo aad hesheyuna soo celisaa madaxa qaybta arrimaha ajaaniibta.

Waxaad kaloo dalban kartaa in lagu siiyo dokumentiga (baasaboorka) safarka ee Polishka ah(polskiego dokumentu podzóży) ee la siiyo ajaaniibta, ama dokumenti safarka Polishaka ah oo ku meel gaar ah. Qaabka iyo siyaabaha lagu bixiyo dokumentigaan waxey ku xusan yihiin xeerka ama sharciga soo baxey 12.12.2013 quseeyana ajaaniibta.

1. **Caawinaadda isdhexgalka( Integrashanka)**

Si lagaaga caawiyo isdhexgalka bulshada waddanka Poland, waaxka deegaankaaga ama duqa magaalada ayaa kaa caawini karo. Waxaa caawinaadaas lagu magacaabaa ‘Caawinaadda isdhexgalka ama integrashan” . Qaabka ama habka lagu bixiyo waxaa caddeynaaya sharciga ama xeerka soo baxey 12.03.2004. quseeyana kaalmada bulshada. Caawinaadaas waxaad heli kartaa muddo aan ka badneyn 12 bilood.

Caawinaadaas isdhexgalka waxaa kuu fidinaaya ama ku siinaaya duqa magaalada ama degmada aad degen tahay , haddii aad tahay qof da’yar ah waddankaan Poland aadan ku heysanin ama ku laheyn qof kaa mas’uul ah oo shrci ah .

Si aad u heshid caawinaadaas isdhexgalka , waa in aad soo qorotaa codsiga loogu tala galey, waana in aad codsigaas geysaa xarunta taageerada qoyska ee degmada(PCPR), ama xerooyinka qaabilsan arrimahaas oo kale. Ogsoonow in aad codsigaas geysaa Meesha ama magaalada aad degen tahay. Waxaad heysataa muddo 60 maalmood ah lagana bilaabo maalinta lagu siiyey sharciga qaxootinimada ama kan subsidaryga ah. Haddii adiga iyo faamiligaaga la idin siiyey sharciga qaxootinimada ama kan sabsidaryga ah , codsigaaga iyagana wey gelaayaan ama ka mid noqonaayaan.

Marka aad codsiga qoraneysid In aad sugtid soo bixitaanka kaarka degenaanshaha qasab ma ahan . Marka kaarka kuu soo boxo koobigiisa ku dar codsigii aad geysey, haddii sidoo kale lagu siiyey baasaboorka Geneva isagana koobigiisa ku dar.

Caawinaadaas waxaa ka mid noqon doona:

**.** Iyadoo lacag ah.

**.** In lagaa bixiyo caymiska

**.** In aad caawinaad ama taageero ka hesho shaqaalaha ka shaqeeya

**.**  In aad heshid talooyin taqasus ah sida psychology(cilmi nafsi), talooyin sharci iyo mid famili ah.

**.** In lagu siiyo talooyin iyo taageero si aad ula xiriirtid hayadaha kale

**.** waxyaabo kale oo kaa caawini kara isdhexgalka.

Haddii aad qabtid ama xaaskaad/ninkaada uu u dhashey waddankaan Poland, ma heleysid caawinaadaas isdhexgalka.

Haddii xaaladaada nololeed aay tahay mid liidata, aadna buuxiso shuruudaha loogu tala galey, waxaad ka faaiideysan kartaa caawinaadda bulshada ee lacageed iyo mid aan lacag aheyn uguna faaiideysan kartaa qaabka guud sida muwaadiniinta waddankaan Poland.

Waxaad heli kartaa caawinaad(benefit) ku meel gaar ah, caawinaad qaas ah, meel aad ku hoyoto iyo raashin aad cuntid. Arrimahaas waxaad kala xiriiri kartaa xarunta daryeelka bulshada.

Faahfaahin dheeri ah oo ku saabsan caawinaadaas aad heli kartid waxaad ka heleysaa Wasaaradda qoyska iyo arrima bulshada:

[https://www.gov.pl/web/rodzina/pomoc-społeczna-dla-cudzoziemców-na-jakie-wsparcie-w-polsce-moga-liczyc](https://www.gov.pl/web/rodzina/pomoc-spo%C5%82eczna-dla-cudzoziemc%C3%B3w-na-jakie-wsparcie-w-polsce-moga-liczyc)

1. **Xuquuqo iyo waajibaad kale**

Haddii aad degen tahay xerada ajaaniibta, waxaad sii joogi kartaa xeradaas weli 2 bilood laga bilaabo maalinta lagu siiyey go’aanka kama dambeysta ah oo lagugu siiyey sharciga qaxootinimada ama sharciga subsidaryga ah. Waqtigaas ka dib waa in aad xerada ka baxdaa.

Waxaad leedahay xuquuq la mid ah kuwa ajaaniibta, kuwaasoo la siiyey ogolaansho deganaan waqti cayiman waddanka Poland. Habka iyo qaabka lagu bixiyo xuquuqahaas waxey ku xusan yihiin sharciyo kala duwan. Waana mid la mid ah xuquuqda aay leeyihiin muwaadiniinta polishka ah(marka lag reebo doorashooyinka).

Waxaana ka mid ah:

**.** Helitaanka nidaamka waxbarashada

**.** Helitaanka shaqo

**.** xuquuqda ka hortagga shaqo la’aanta.

**.** Xuquuqda in aad furan karto shirkad.

**.** Xuquuqda caawinaadda bulshada iyo soshalka

**.** Xuquuqda howlgabnimada.

. Xuquuqda adeegyada daryeelka caafimaadka laga maalgeliyo hantida dadweynaha

1. **Ka qaadis ama kala noqoshada sharciga qaxootinimada iyo sharciga subsidaryga ah**

Sida aay tilmaamaayaan xaaladaha sharciga, waxaa lagaala noqon karaa ama lagaa qaadi karaa sharciga qaxootinimada ama sharciga subsidaryga ah. Go’aankaas waxaa ka horreeya bilowga kiiskaas ama arrintaas ama codsiga uu soo qorto ciidanka xuduudda, booliska ama ciidanka nabadsugidda. Qaabka iyo habka lagaala noqonaayo sharcigaas qaxootinimada ama sharciga subsidaryga ah waxay ku xusan yihiin xeerka ama sharciga soo baxey 13.06.2003 quseeyana in ajaanibtu waddankaan Poland ku helaan magengelyo.

Haddii lagaa qaado ama lagaala noqdo sharciga qaxootinimada ama sharciga subsidaryga ah, waxaa waajib kugu ah in aad soo celiso dokumentiga ( kaarka degenaanshada iyo baasaboorka Geneve) una soo celisaa madaxa arrimaha ajaanibta. Waa in aad sida ugu dhaqsaha badan u soo celisaa marka lagu siiyo go’aankaas ka qaadista ama kala noqoshada, ugu dambeyn muddo 14 maalmood ah.

Maalinta lagu siiyo dhalashada waddanka Poland, go’aankii lagugu siiyey sharciga qaxootinimada ama sharciga subsidaryga ah wuu dhamaanaayaa ama baaba’aayaa.

1. **Ka hortagga musaafurinta.**

Madaxda waddankaan Poland kuma siin karaan go’aan musaafuris oo kugu waajibaaya in aad waddanka ka baxdo. Waxeey taasi imaan kartaa haddi horey lagaala noqdey sharciga qaxootinimada ama sharciga subsidaryga ah.

Laakiinse waa lagugu amri karaa in aad waddanka Poland ka baxdo iyadoon herey lagaala noqonin sharciga qaxootinimada ama sharciga subsidaryga ah haddii:

**.** Masaafuriskaada uu la xiriiro arrimo ku saabsan Nabadgelyada waddanka iyo shacabka

**.** In aay muuqdaan astaamo ama calaamado muujinaaya in aad Qatar ku tahay nabadgelyada Poland

**.** In ay jiraan calaamado muujinaaya in aad tahay qof qatar gelinaaya nabadgelyada muwaadiniinta, sababtoo ah waxaa kugu dhacay xukun kama dabdeys ah kaddib markii aad gashey dambi culus.

Arrimahaas waxey ku xusan yihiin qodobka 32 sharci 1 iyo qodobka 33 sharci 2 ee Geneva convention soona baxey 1951. Marka aay jiraan xaaladahaas kaarka degenaanshada waa in aad u celisaa ciidanka xuduudda.